Zemlja je tako veličastna,
da se nam manjše stvari v življenju zlahka izmuznejo.
A če pogledamo natančneje...
Zagledamo še neodkriti svet.
Svet, v katerem drobni junaki...
In male pošasti...
Potrebujejo izjemne supermoči...
Ki jim pomagajo premagati številne nevarnosti.
Afriška savana.
Dežela legend.
Dom nekaterih največjih...
PRIPOVEDUJE PAUL RUDD
...in najveličastnejših živali.
Toda pod slonjimi stopali je še neraziskan svet.
Svet rilčastih skakačev.
Prepoln je vseh vrst izjemnih malih rastlinojedcev in drobnih plenilcev.
Biti majhen v svetu velikanov ni nikoli preprosto.
In ko se proti njim pomikajo črede, postane življenje še težje.
SAVANA
Rilčasti skakač ni veliko večji od hrčka.
Je pa veliko hitrejši.
Glede na svojo velikost je trikrat hitrejši od geparda.
Na nenehnem lovu za hrano teče s hitrostjo skoraj 30 kilometrov na uro.
Vsak dan mora pojesti za skoraj tretjino svoje teže,
da zdrži ta hitri življenjski tempo.
Na več tisoč kvadratnih metrih je zgradil mrežo stez,
ki mu pomagajo najti dovolj hrane tudi v sušnem obdobju.
Kobra napade hitreje, kot bi mignil.
Toda skakač je zaradi svojih stezic korak pred njo.
Življenje rilčastega skakača je mrzlično in samotno.
Za razliko od kraljev tega rdečega gradu.
Pritlikavi ihneumoni se pogosto naselijo v termitnjak.
Veliki so le za našo dlan,
zato moč in toplino najdejo v številčnosti.
Jutra so v savani presenetljivo hladna.
Najraje bi še poležali.
Toda ne danes.
Ta mali kljunorožec je lačen.
Zelo rad bi zajtrkoval.
Dvajset ihneumonov in en kljunorožec se zdijo čudna ekipa.
A če si majhen, se obrestuje, če držiš skupaj.
Ihneumon izbeza plen na plano.
Kljunorožec pa opreza za nevarnostjo.
Pritlikavi ihneumoni nadzorujejo območje,
veliko za okoli 50 nogometnih igrišč.
Spotoma označujejo svoje ozemlje.
Višje ko je vonj, večji se zdijo ostalim.
Območje jim tudi v sušnem obdobju nudi vso potrebno hrano.
Čeprav so najmanjši afriški mesojedci,
se ne bojijo loviti večjih od sebe.
Strupeni afriški ptičji pajek.
Žilava ekipa izrabi vsako priložnost,
zato lahko preživi tudi najhujše čase.
A s prihodom dežja se vse spremeni.
Življenje na prostem nudi le malo kritja.
Toda ihneumoni so na varnem in toplem.
Dom so dobro izbrali.
Termitnjaki nudijo odlično zaščito pred vremenskimi pojavi.
Podjetne žuželke iz zmesi sline
in peska gradijo gradove, ki so trdi kot beton...
In veliki kot slon.
Po dežju začnejo prihajati velike živali.
Sloni so prvi, ki pustijo pečat na pokrajini.
Stopinja pettonske živali...
...ustvari vodni svet, poln raznovrstnih drobcenih bitij.
Vključno z eno najstarejših vrst na svetu.
Listonožci iz rodu Notostraca so v takih lužah živeli,
že ko so jih ustvarjala stopala dinozavrov.
Le nekaj dni po dežju savana ozeleni.
Živali se začnejo gostiti.
To ima velikanske posledice.
Rilčasti skakač iztrebka ne more premakniti.
A pomoč je že tu.
Govnači so v hipu na svežem kupu.
Upajo, da bodo dobili svoj del,
preden bodo prišli tekmeci.
Tale kroglica je zelo dragocena.
Hrana in upanje na osvojitev partnerja, združena v enem.
V tem majhnem svetu lahko vsak korak pomeni težavo.
Stampedo pa je lahko poguben.
Več kot milijon gnujev in zeber je na največji kopenski selitvi.
Obljuba sveže trave jih žene naprej, točno v to smer.
"Kronaste" pribe gnezdijo na odprtem v savani.
Novo leglo te samice je v nevarnosti, da bo poteptano.
Gazeli sega le do gležnjev,
a se ji ne boji postaviti po robu.
Čreda gnujev pa je neustavljiva.
Neverjetno, toda vsa njena jajca so cela.
A izvalila se bodo šele čez en mesec.
Steze rilčastega skakača so utrpele večjo škodo.
Čas je za popravilo ceste.
Spet lahko hitro živi.
Medtem ko črede mulijo travo, se žirafe ozirajo k drevesom.
Akacije so polne svežih listov.
Varujejo pa jih dolgi trni.
A proti polmetrskemu jeziku ne zaležejo.
Toda drevo ima še eno obrambo.
Na pomoč primrgoli vojska mravelj iz rodu Pseudomyrimex.
Žirafo začnejo gristi povsod, kjer jo lahko.
Dokler naposled ne odide.
Akacija ima posebne zadebeljene trne, v katerih domuje njena zvesta vojska.
In kot mravlja velike storže z nektarjem, s katerim se hranijo.
S sodelovanjem se lahko majhna bitja zoperstavijo velikanom.
A včasih je bolje zbežati.
S kot britev ostrimi okli
in s 150 kilogrami mišic...
Svinja bradavičarka je orjaška.
In tale ihneumon ve, kaj bi rada.
Malce razvajanja.
Najpogumnejši ihneumon lahko izbira najsočnejše klope.
Ko se pridružijo še ostali, je svinja bradavičarka deležna temeljite nege.
Kmalu v velnes ihneumonov pride še več strank.
Ihneumoni redne stranke celo označijo kot svoje ozemlje.
So majhni, a dovolj bistri,
da celo najbolj zastrašujoče živali obrnejo sebi v prid.
Govedarji lahko dosežejo najvišje nagrade.
In z ostrimi kljuni pobirajo zajedavce.
Ko ima en gostitelj dovolj, se preselijo na drugega.
Govedarji skoraj vso hrano dobijo na kopitarjih.
Z nekaj domiselnosti in dobrim želodcem
živalce kar najbolje izkoristijo selitev.
Toda plenilci, ki jim sledijo, so lahko nevarnejši.
Iz pribinih jajc so se izlegli mladiči.
Mladiček se še opoteka...
...v nevarnem svetu.
Šakali so preračunljivi lovci.
Manjša ko je žival,
lažji plen je.
Poteza iz obupa.
Pogumna mati stori vse, da bi pozornost pritegnila nase...
In stran od mladička.
Če se ne premika, je skoraj nevidna.
A ugrizov mravelj ne more spregledati.
Mama mu preusmeri pozornost.
Šakala ravno prav zmoti.
Toda mladička bo morala varovati,
dokler bodo seleče se živali tu.
Črede nadlegujejo majhni selivci,
ki jim sledijo povsod.
Roji muh vznemirjajo večje živali.
Toda v drobnem svetu je to premična pojedina.
Daleč od čred, na osamljenih skalnatih površinah,
agame čakajo, da hrana pride k njim.
Uspeh večinoma ni zagotovljen.
Ko pa se pojavi večja priložnost...
Jo morajo pograbiti.
V največji vročini pridejo levi sem počivat.
Z njimi pa pridejo muhe.
Veliko muh.
Sreča je naklonjena pogumnim.
Toda spečega leva ni dobro buditi.
Morda obstaja manj neposreden pristop.
Neverjetno, s čim vse se lahko izmažeš, če si majhen.
A če se spogleduješ z nevarnostjo...
Ne izzivaj.
Ko se tla izsušijo, se črede odpravijo naprej.
Nekateri jih ne bodo pogrešali.
Vrača se mir.
Rilčasti skakač lahko spet svobodno teče.
Bliskovito lovi žuželke...
In pri tem ga nič ne ovira.
Menjave letnih časov...
...prinašajo nove izzive.
Izsušena slonova stopinja lahko pomeni konec poti.
Toda tale hrošček je močen.
Dvigne lahko predmet, desetkrat težji od sebe.
Po odhodu čred si ne more privoščiti, da bi izgubil to kroglico.
Njegov herkulski trud je poplačan.
Samica si je pripravljena deliti najdragocenejšo lastnino...
In biti njegova partnerka.
Dobro se godi tudi ihneumonom.
Vsaj večino časa.
Posamezen ihneumon bi zlahka postal kobrin plen.
Ko pa se združijo...
So nepremagljivi.
Pridružila se jim je nova moč.
Stari so le en mesec,
toda že čez tri mesece
bodo polnopravni člani ekipe.
Spoprijemajo se z največjimi selitvami na svetu.
Vendar so ti drobni junaki kljub temu v boju za preživetje več kot uspešni.
Savana je dežela legend.
A kot se je izkazalo,
so nekatere najlepših zgodb tukaj... Majcene.
Prevedla Lidija P. Černi